12 fevral 2018, 13:38\nBu gün "Hər şey daxil" verilişində müğənni Təranə Qumral telefon vasitəsi ilə efirə qoşulub.\n"Nadir, arvadına xərclədiyin o pulları ..." - QALMAQAL QOPDU - VİDEO\nXeberde.com milli.Az istinadən xəbər verir ki, aparıcı Tolik xanım ifaçının gecə saatlarında ona wathsapp-da fotolarını göndəridyini deyib. O, verilişin redaktorundan həmin fotoların efirə verilməsini istəyib.\nQeyd edək ki, Tolikin bu yaxınlarda verilişdə Nazpəri Dostəliyevanın başına tac qoyması bir çox şou əhlini qıcıqlandırıb.\nProqramdan həmin kadrları təqdim edirik:


Yük və sərnişin daşıyıcılarına xəbərdarlıq » Bizim Əsr\nYük və sərnişin daşıyıcılarına xəbərdarlıq\nTarix: 27 apr 2020 [15:29]\n"Azərbaycanda koronavirus (COVID-19) pandemiyası ilə bağlı görülən tədbirlərə baxmayaraq, hələ də bəzi yük və sərnişin daşıyıcıları onlara verilmiş xüsusi icazədən sui-istifadə edirlər".\nBunu Nəqliyyat, Rabitə və Yüksək Texnologiyalar Nazirliyi yanında Dövlət Avtomobil Nəqliyyatı Xidmətinin (DANX) rəisi Həbib Həsənov deyib.\nXatırladaq ki, pandemiya ilə əlaqədar elan edilmiş xüsusi karantin rejimində yükdaşıma və taksi xidməti göstərən şəxslərin fəaliyyətinin rəsmiləşdirilməsi prosesinin asanlaşdırılması, bu sahədə sui-istifadə hallarına yol verilməməsi məqsədilə daşıyıcılar barədə məlumatlar “icazə.e-gov.az” portalına daxil edilib.\n"Karantin dövrü daşıyıcılar üçün sınaq dövrüdür. Məsuliyyətsiz hərəkətlərlə dövlətin mənafeyinə zərər vuran, qəbul edilmiş qərarlara əməl etməyən daşıyıcılara qarşı tədbirlər görüləcək və heç bir güzəşt edilməyəcək", - o əlavə edib.\nOxunub: 16210 dəfə\n17350 Azərbaycanlı rəssam İsveçdə yüks ...\n16490 Mədəniyyət naziri kim olacaq? (İ ...\n16330 Ermənilər Qarabağ meşələrində kö ...\n16190 Məşhur serialla bağlı qərar verildi\n15760 Başçısı həbs olunmuş rayonda ten ...\n15330 Polad Bülbüloğlu: Sərhəddə toplaşanların vətənə qayı ...\n15030 Nazpəri: “Silvestr Stallonenin b ...\n14570 Avropanın ən bahalı futbol klubl ...\n13700 “Yaradıcılığımı nazir vəzifəsinə qurban vermək istəmirə ...\n13510 Bavariya darmadağınla qalib gəlib


Bu gün aktyor Tofiq Kazımovun doğum günüdür\n14 Yanvar , 2016\nTofiq Səməd Mənsur oğlu Kazımov - Azərbaycanın görkəmli teatr rejissoru, aktyoru və pedaqoqu, Azərbaycanın xalq artisti, Azərbaycan Milli Dram Teatrının baş rejissoru (1964-cü il fevralın 10-da).\nTofiq Kazımov 14 yanvar 1923-cü ildə Bakıda doğulub və yeddiillik təhsilini burada alaraq teatr məktəbini bitirib. Böyük Vətən müharibəsində iştirak edib. Döyüşlərdə yaralanaraq 1943-cü ildə qayıdıb və Gənc Tamaşaçılar Teatrında aktyor işləyib. Əyyub Abbasovun "Məlik Məmməd", Abdulla Şaiqin "Ana" dramlarının tamaşalarında Bulud və Əmrah rollarını oynayıb.\nTofiq Kazımov 1951-1952-ci illərdə Moskvada ali rejissorluq təhsili almışdır. Sağlam yenilik və müasirlik ruhuna malik olan Tofiq Kazımovun Akademik Milli Dram teatrında baş rejissor kimi Şekspirin "Hamlet", İlyas Əfəndiyevin "Sən həmişə mənimləsən", "Unuda bilmirəm", "Məhv olmuş gündəliklər", Cəlil Məmmədquluzadənin "Ölülər", Cəfər Cabbarlının "Aydın", Məmməd Səid Ordubadinin "Qılınc və qələm", Əbdürrəhim bəy Haqverdiyevin "Pəri cadu” və s. əsərləri tamaşaya hazırlayıb.\nTofiq Kazımovun yaradıcılıq üslubunda dönüş kimi qiymətləndirilən "Sən həmişə mənimləsən" ilə Milli Dram Teatrında lirik-psixoloji janrın bünövrəsi qoyulub. "Sən həmişə mənimləsən"dən sonra "Yalan" (1965), "Ölülər" (1966), "Sənsiz" (1967), "Hamlet" (1968) kimi dolğun tamaşalar Azərbaycan səhnəsini rövnəqləndirib.\nTofiq Kazımov 1980-ci il avqust ayının 2-də vəfat edib. Bakıda II Fəxri Xiyabanda dəfn olunub.


Ərdoğan: "Müsbət addım atıldığı təqdirdə biz də Ermənistana bağlı sərhəd qapılarını açarıq" | Report.az\nƏrdoğan: "Müsbət addım atıldığı təqdirdə biz də Ermənistana bağlı sərhəd qapılarını açarıq"\nƏrdoğan: "Müsbət addım atıldığı təqdirdə biz də Ermənistana bağlı sərhəd qapılarını açarıq" “Əgər bu mövzuda müsbət addım atıldığı təqdirdə biz də bağlı qapıları açarıq. Yetər ki, bu müsbət addımlar atılmış olsun. Biz də qapılarımızı Ermənistana bağlayaq deyə bir dərdimiz yoxdur. Biz sülhün göyərçinləri olmaq istəyirik. Bizim Ermənistan xalqına\n10 Dekabr , 2020 19:14\n“Bu mövzuda müsbət addım atıldığı təqdirdə, biz də bağlı qapıları açarıq. Yetər ki, bu müsbət addımlar atılmış olsun. Bizim "qapılarımızı Ermənistana bağlayaq" deyə bir dərdimiz yoxdur. Biz sülhün göyərçinləri olmaq istəyirik. Bizim Ermənistan xalqına qarşı kinimiz yoxdur. Bizim problemimiz Ermənistanın rəhbərliyi ilədir”.


2018- ci ilin birinci yarısında Laçın rayonu üzrə görülmüş işlərə və qarşıda duran vəzifələrə dair geniş Şura iclası keçirilmişdir. » www.DovletXeberleri.az\nwww.DOVLETXEBERLERI.az » Redaktor Seçimi » 2018- ci ilin birinci yarısında Laçın rayonu üzrə görülmüş işlərə və qarşıda duran vəzifələrə dair geniş Şura iclası keçirilmişdir.\n12-07-2018, 15:542018- ci ilin birinci yarısında Laçın rayonu üzrə görülmüş işlərə və qarşıda duran vəzifələrə dair geniş Şura iclası keçirilmişdir.\n12 iyul 2018-ci il tarixdə laçınlı köçkünlərin məskunlaşdıqları Ağcabədi rayonunun Taxtakörpü qəsəbəsində Laçın Rayon İcra Hakimiyyəti başçısı aparatında rayon üzrə 2018- ci ilin birinci yarısında görülmüş işlərə və qarşıda duran vəzifələrə dair geniş Şura yığıncağı keçirilmişdir.\nYığıncaq iştirakçıları əvvəlcə Rayon İcra Hakimiyyətinin inzibati binasının qarşısında ucaldılmış Ulu Öndər Heydər Əliyevin büstünü ziyarət etmiş, büstün önünə tər güllər düzərək hörmət və ehtiramlarını bildirmişlər. Yığıncaqda ilin birinci yarısında görülən işlər və qarşıda duran vəzifələr barədə geniş məruzə dinlənilmişdir. Məruzədə əvvəlki illərdə olduğu kimi 2018-ci ilin birinci yarısında da laçınlı köçkünlərin məskunlaşdıqları şəhər və rayonlarda rayon sakinlərinin mənzil-məişət şəraitlərinin yaxşılaşdırılması və sosial-rifah halının yüksəldilməsi istiqamətində görülmüş işlər, habelə rayonun sosial-iqtisadi inkişafı öz əksini tapmışdır. Qeyd olunmuşdur ki, hesabat dövrü ərzində Taxtakörpü ərazisində məskunlaşmış köçkün ailələrinin fasiləsiz elektrik enerjisi ilə təmin etmək üçün 0.4 və 10 kV-luq hava xətlərində cari təmir işləri görülmüş, 10350 metr naqil yenisi ilə əvəz olunmuş, Qayğı qəsəbəsində, Vağazin, Qarakeçdi, Şeylanlı, Fingə, Ağbulaq, Ərdəşəvi, Arduşlu, Nurəddin obalarında istismar müddətini başa vurmuş 202 ədəd dayaq dəyişdirilmiş, Vağazin, Hacılar, Əhmədli, Malıbəy obalarında 100 kvt-lıq, Cağazur obasında 63 kvt-lıq transformator yenisi ilə əvəz edilmişdir. Alxaslı obasında elektrik xətlərində əsaslı təmir işi görülmüş, 30 ədəd 10 kvt-lıq beton dirək və 30 ədəd 0,4 kvt-lıq dayaq basdırılmış, 5 min metr naqil dəyişdirilmiş, 250 kvt-lıq transformator qoyulmuşdur.\nEyni zamanda bildirilmişdir ki, cari ilin ötən dövründə əhalinin içməli suya olan tələbatını ödəmək məqsədilə Mişni nasos stansiyasında təmir işləri aparılmış, Mişni-Mayis, Taxta körpü - Qarakeçdi, Kür çayı - Mişni magistral su xətlərində diametri 159-250 mm olan boru xətlərinin 60 p/m hissəsi yenisi ilə əvəz olunmuş, obalarda və qəsəbələrdə daxili su xətləri təmir olunmuş, müxtəlif dövrlərdə su xətlərində baş vermiş qəzaların vaxtlı-vaxtında aradan qaldırılması təmin edilmişdir. 37 ailəlik qəsəbədə bütün xətlər - istismar müddəti başa çatmış metal borular polipropilen boru ilə dəyişdirilmiş, bütün abonentlərə sayğac qoyulması təmin olunmuşdur. Azərbaycan Respublikası Ekologiya və Təbii Sərvətlər Nazirliyinin xətti ilə Ağbulaq, Sadınlar və Fingə obalarında 256 ailə-977 nəfər əhalinin içməli su ilə təminatının yaxşılaşdırılması üçün modul tipli sutəmizləyici qurğular quraşdırılmış və ötən müddət ərzində tam istifadəyə verilməsi təmin olunmuşdur.\nHəmçinin bildirilmişdir ki, Azərbaycan Respublikası Prezidentinin 5 mart 2018-ci il tarixdə imzaladığı “Yaşayış məntəqələrinin qazlaşdırılması ilə bağlı tədbirlər“ haqqında Sərəncamına uyğun olaraq ötən müddət ərzində Qayğı qəsəbəsi ərazisində 54 ailənin yaşadığı evlərin mavi yanacaqla təmin olunması istiqamətində işlərə başlanılmış, yaxın zamanlarda çəkilişin başa çatdırılması nəzərdə tutulmuşdur.\n2018-ci ilin ötən dövrü ərzində rayonun Taxta Körpü ərazisindəki obalarda taxıl biçininə başlanmış, Ağcabədi, Bərdə, Zərdab və İmişli rayonlarından 12 kombayn gətirilmişdir. 91 ha buğda və 1031,4 ha arpa, cəmi 1122,5 ha dənli bitkilər sahəsi biçilmişdir ki, bundan da müvafiq olaraq, 200,7 buğda və 2238,4 ton arpa, cəmi 2439,1 ton taxıl məhsulu istehsal olunmuşdur. Hər hektardan orta məhsuldarlıq 22 sentner təşkil etmişdir. Həmin əkin sahələrinin məhsuldarlığının artırılması məqsədi ilə 28,7 ton azot gübrəsi Zərdab rayon Aqroservis filialından alınaraq fərdi təsərrüfatçılara çatdırılmışdır. Baramaçılıq və digər kənd təsərrüfatı sahələrinin inkişafı üçün məqsədyönlü iş aparılmış, bu məqsədlə Taxta Körpü ərazisində tut bağı salınmış, ötən ildə 10 000 ədəd, cari ildə isə 1000 ədəd çin istehsalı olan tut tingi əkilmiş, bundan əlavə 2300 ədəd yerli tut tingi alınaraq əkilmişdir. Respublikada baramaçılığın inkişaf etdirilməsinə də Laçın rayonu öz töhfəsini vermişdir. 2018-ci ilin aprel ayının 28-də 494 qram (26 qutu) barama qurdu Qax Damazlıq Mərkəzindən götürülmüş, saxlanması üçün 9 ailəyə təhvil verilmişdir. İlk dəfə olaraq laçınlı kümçülər 26 qutu barama qurdunu becərmiş, 1052,1 kq təmiz çəkidə yaş barama tədarük olunaraq, Şəki İpək MMC-yə təhvil verilmişdir. Yaş baramanın hər kq-nın satış qiymətinin 4 manatı Şəki İpək MMC tərəfindən ödənilmiş, 5 manatı isə Kənd Təsərrüfatı Nazirliyi tərəfindən dövlət büdcəsi hesabına subsidiya şəklində verilməsi nəzərdə tutulmuşdur.\nMəruzədə xüsusilə o da vurğulanmışdır ki, hesabat dövrü ərzində rayon rəhbərliyi tərəfindən köçkünlərin məskunlaşdıqları müxtəlif yaşayış məntəqələrində 19 səyyar qəbul keçirilmiş, 1552 nəfər rayon sakininin iştirak etdiyi bu görüşlərdə 157 nəfərin müraciəti dinlənilməklə, habelə Rayon İcra Hakimiyyəti başçısı aparatında 1266 nəfər rayon sakini qəbul olunmuş, onların müraciətləri ilə əlaqədar köməklik olunması üçün aidiyyəti rayon təşkilatlarına konkret tapşırıqlar verilərək icrasına nəzarət olunmuşdur.\nŞura iclasında məruzə və çıxışlarda görülmüş işlərlə yanaşı mövcud problem və çatışmazlıqlar da qeyd olunaraq, qarşıda duran vəzifələrdən danışılaraq, 2018- ci ilin birinci yarısında müxtəlif sahələrdə xeyli işlər görülməsinə baxmayaraq il ərzində də Taxta Körpü ərazisindəki obalarda Dövlət Proqramı ilə nəzərdə tutulmuş qəsəbələrin tikintisi ilə bağlı görüləcək işlərin mərhələli həlli, 552 ailəlik qəsəbədə həyətyanı sahələrə təsərrüfat suyunun çəkilməsi, obalarda daxili avtomobil yollarının, içməli su xətlərinin tikintisi və bərpası üçün təsdiq olunmuş layihələrin icrası qarşıda duran vəzifələrdən hesab edilmişdir.


Polisdə Əvəz Zeynallıya vəfat edən jurnalistləri xatırladıblar |\n«Allah eləməsin, sənin bir daha həbs olunmağını heç kim istəmir».\nSentyabrın 3-də polis bölməsinə dəvət olunan jurnalist Əvəz Zeynallıya onu qəbul edən sahə müvəkkili Nadir Abbasov belə deyib.\nBu haqda bölmədən çıxdıqdan sonra Ə.Zeynallının özü məlumat verib.\nPolis bölməsində Ə.Zeynallıya indiyədək vəfat etmiş jurnalistlərin taleyi də xatırladılıb: «Mən görüşdə sözlə işlədiyimi, yazmağın mənim işim olduğunu vurğuladım. Bu zaman mənə sözlə məşğul olanların ağır taleyə düçar olduğunu bildirdilər».\nƏ.Zeynallı bildirib ki, görüşün əsas məqsədi barədə ona aydın izah verilməyib: «Mən il yarımdır həbsdən çıxmışam. Sahə müvəkkili bildirdi ki, ağır cinayət törətməkdə məhkum edilmiş şəxsləri davamlı nəzarətdə saxlamaq onların işidir. Eyni zamanda yeni təyin edildiyini, tanış olmaq, söhbət üçün dəvət etdiyini bildirdi».\nƏ.Zeynallının polisə çağrılma səbəbini aydınlaşdırmaq istəsək də, sahə müvəkkili Nadir Abbasovla əlaqə yaratmaq cəhdlərimiz alınmayıb.\nƏ.Zeynallı 2002-ci ildən «Xural» qəzetinin baş redaktoru olub. O, Milli Məclisin keçmiş deputatı Gülər Əhmədovanın şikayəti əsasında 2011-ci il oktyabrın 28-də həbs edilib.\nYasamal rayonun hakimi Zəfər Quliyev qadını döyən şəxsi azadlığa buraxdı.\n“Telman İsmayılov iki sahibkarın qətlini təşkil edib” – İstintaq Komitəsi\nFikrət Yusifov: Pensiya yaşının qaldırılması kimə daha çox lazımdı?


11:47 28 Oktyabr 2021\nBu ilin döyüş hazırlığı planına uyğun olaraq Azərbaycan Ordusunun minaatan bölmələri ilə keçirilən intensiv döyüş hazırlığı məşğələləri davam edir.\nMüdafiə Nazirliyinin mətbuat xidmətindən AZƏRTAC-a bildiriblər ki, məşğələlərdə batareyanın atəş mövqeyini tutması və komanda müşahidə məntəqəsinin açılması tapşırıqları icra olunur.\nMinaatan qurğuları tələb olunan vaxt çərçivəsində atəş vəziyyətinə gətirilir, planlı və plandankənar hədəflərə döyüş atışları yerinə yetirilir.\nTəlimə cəlb olunan şəxsi heyət hədəfləri sərrast atəşlə məhv edir.\nYaponiya saytı Azərbaycan və Türkiyə prezidentləri tərəfindən Zəngəzur dəhlizinin təməlinin qoyulmasından yazıb


Eyvaz Zeynalovun onluğa düşməyən hekayəsi\n2021, 11 Aprel, bazar, Bakı vaxtı 20:18\nBu hekayə "Ədəbi Azadlıq - 2011" müsabiqəsinə təqdim edilsə də, onluğa düşməyib. Müsabiqənin keçən ilki qalibi olan müəllifin istəyilə onu "Oxu zalı"nda dərc edirik.\nDƏRS İLİNİN BAŞLANĞICINDA\nİlqar sacda təzə bişmiş fətir əlində doqqazlarının ağzına çıxdı. Dayanıb el yolunun bir aşağısına baxdı, bir yuxarısına.\nİns-cins gözə dəymirdi. Yolu köndələninə kəsib keçən arxın kənarındakı bir dəstə qazdan başqa.\nGünün ikinci yarısı olmasına baxmayaraq sentyabr günəşi əməlli-başlı yandırırdı. Yəqin indi arxda su çoxdan qızmışdı. Sakit, əsl çimməli hava idi.\nBəs görəsən uşaqlar hardaydılar? Adətən bu vaxtlar kəndin aşağı məhəlləsindəki uşaqlar yığışıb arxda çimməyə gələrdilər. İlqar da qoşulardı onlara. Tək suya girmək, çimmək ləzzət eləməzdi.\nÇəpərin dibindəki kölgəlikdə yerini rahatlayıb əyləşdi.\nYavan fətri dürməkləyərək dişinə çəkdi. Son zamanlar efirdə tez-tez səsləndirilən bir şux xalq mahnısının sözlərini dodağının altında mızıldaya-mızıldaya yalın ayaqları ilə torpağı eşməyə başladı.\nElə bu zaman qulağı səsə düşdü. Başını qaldıranda əlində günlük üzübəri gələn “şəhərli qız”ı gördü. Məktəbdən qayıdırdı.\nBu cavan, qəşəng müəllimənin özü kimi də dilə yatımlı, qəşəng adı, familiyası vardı. Ancaq rayon mərkəzində yaşadığına görə kənd arasında uşaqdan böyüyəcən hamı onu “şəhərli qız” çağırırdı.\nİlqar şəhərli qızı görən kimi hörmət əlaməti olaraq cəld ayağa qalxdı. Bayaqdan iştahla yediyi fətri arxasında gizlətdi.\nHələ istədi tələm-tələsik özünü də doqqazdan içəri təpsin, hardasa, necəsə daldalansın, gözə görünməsin. Adətən tay-tuşları küçədə müəllim görəndə bu cür hərəkət eləyirdilər.\nNiyə, heç özləri də düz-əməlli bilmirdilər. Amma İlqar bu dəfə nə fikirləşdi, nə fi-kirləşmədisə bundan vaz keçdi. Onsuz da şəhərli qız lap yaxındaydı, arada elə bir məsafə qalmamışdı.\nŞəhərli qızın sumkası göz oxşayan rəngbərəng ətirli güllər, çiçəklərlə ağzınacan doluydu. İlqar onların arasında daha şux, daha təravətli görünən məxməri gülləri o saat tanıdı.\nBu güllər kənddə yalnız onların həyətində idi. Atası haçansa qonşu rayondan, bir dostugildən qələm gətirib əkmiş, xüsusi qulluq eləmiş, çoxaltmışdı. Bu gün yeni dərs ilinin başlanğıcı, ilk günüydü.\nHəmin gülləri də səhər-səhər İlqarın altıncı sinifdə oxuyan qardaşı dərib məktəbə aparmışdı.\nİlqar qardaşına paxıllıq edirdi. Başqalarına da həmçinin. Kim bu şəhərli qızın sinfində oxuyur, ona gül bağışlaya bilirdisə, onların hamısına. İlqar onları dünyanın ən xoşbəxti sayırdı. Hələ dünən o xoşbəxtliyin lap bir addımlığında, astanasındaydı.\nCəmi-cümlətani bircə gecəni yatıb durmaq kifayətdi ki, o xoşbəxtliyə qovuşsun!..\nAmma sən işə bir bax də, bu gün... İlqarı heç məktəbə götürməmişdilər. Nədi-nədi altı yaşından üç ayı çatmırdı. Bax, bir, iki, üç... Nə böyük şeymiş!..\nEh, onlar hardan biləydilər ki, İlqar ayları, günləri barmaqla saya-saya bu günü, ilk dərs gününü necə səbirsizliklə gözləmişdi.\nHətta bu gecə yuxusunda atasının aldığı təptəzə məktəbli formasını geyinib-bəzənərək bir əlində çantası, bir əlində yekə bir qızıl gül dəstəsi gedib əyləşmişdi həmin bu şəhərli qızın sinfində. Özü də lap birinci sırada, müəllimin gözünün qabağında.\nİlahi, İlqar yuxuda necə də xoşbəxt idi!.. Çox da qardaşının sözündən belə çıxırdı ki, şəhərli qız birinci sinfə dərs deyə bilmir. İlqar buna qətiyyən inanmırdı! Necə olur axı, altıncı sinfə dərs deyə bilir, birinci sinfə yox?..\nDüzdü ey, məktəbdə müəllim tək elə bu şəhərli qız deyildi. Hə, nə çoxdu müəllim! Məsələn, biri elə Dilşad müəllimə, Sara müəllimə, Arif müəllim... Hələ heç adlarını bilmədiyi neçə qadın, kişi müəllim də vardı...\nDi gəl İlqar əvvəldən yalnız onun, bu şəhərli qızın sinfində oxumaq arzusundaydı. Şəhərli qız şəhərli qızdı!\nO nə Dilşad müəllimə, nə Sara müəllimə, nə Arif müəllim, nə də hələ adlarını belə bilmədiyi neçə-neçə qadın, kişi müəllimiydi! İlqar üçün onlar hamısı adi adamlardı. Atası kimi, anası kimi, allahın verən günü kənd arasında, klubun, dükanın qabağında gördüyü əkin-biçinlə məşğul olan, bostanda, bağ-bağatda əlləşən, ot çalan, su daşıyan, mal-qara saxlayan, qoyun-quzu haylayan, üstəlik gündə hələ neçə dəfə yeyib-içən, axşam-səhər xorna çəkə-çəkə yatıb-duran adi adamlar kimi...\nŞəhərli qız beləcə sehrlənmiş kimi dayanıb hayıl-mayıl ona baxan İlqara elə-belə, saymazyana bir nəzər salaraq ötdü. Buna görə İlqar ondan zərrə qədər də incimədi. Axı şəhərli qız onu heç tanımırdı.\nŞəhərli qız üçün İlqar bu yoldan ötüb-keçəndə gördüyü arxda çimişən, bir-birini hay-harayla suya basan, gün axşamacan qaratikan koluynan kəpənək qovan, məftil araba, diyircək sürən, toz-torpağın içində eşələnən ayaqyalın, başaçıq, burnufırtılıqlı adi kənd uşaq-larından biriydi...\nBirdən İlqarın ağlına nə verdi, nə vermədisə doqqazlarında yox oldu. Aradan bir az keçmiş əlində tələm-tələsik dərilmiş bir neçə dənə gödək saplaqlı məxməri gül qayıdıb qaranəfəs şəhərli qızın arxasınca götürüldü.\nKörpünün o tayında özünü ona çatdırdı. Yolun toz-torpağını qaldıra-qaldıra irəli keçərək şappadanxeyir şəhərli qızın qarşısında bitdi. Salamsız-kalamsız əlindəki gülləri ona sarı uzadaraq təngnəfəs:\n- Ala, müəllim... - dedi.\nOnsuz da kefsiz, qanı qara olan şəhərli qız bu qəfil hərəkətdən, gözlənilməz qarşılaşmadan diksindi. Az qaldı hirslənib özündən çıxsın, səhərdən bəri içini göynədən ağrı-acısını İlqarın üstünə töksün, hayfını ondan alsın...\nLakin nə baş verdiyini anlayandan sonra tez özünü düzəldərək sakitləşdi. Diqqətlə İlqarın ülgüclə dibindən qırxılmış, günün altında şüşə kimi par-par parıldayan başına, zəif, çəlimsiz görkəminə, tikan, çör-çöp cızmış açıq baldır-bacağına, toz-torpağa batmış yalın ayaqlarına nəzər yetirdi. İlqar cəld, gülməli şəkildə ayağının birini o birinin üstünə qoydu. Ancaq onları hələ də arxasında gizlətdiyi para fətir kimi şəhərli qızın gözündən yayındıra bilmədi. Günahkarcasına gülümsədi. Mırıq dişlərini də göstərdi...\n- Ala, müəllim, ala... - Hürkək bir səslə təzədən dilləndi.\n- Varımdı, ay oğlan, sağ ol... - Şəhərli qız süni bir təbəssümlə sumkasındakı gülləri İlqara göstərərək yoluna davam etdi.\nBu gün heç şəhərli qızın da bəxti gətirməmişdi. Neçə vaxtdı maarif şöbəsindən ixtisası üzrə məktəbə təzə müəllim göndərildiyini eşitmiş, amma üzünü görməmişdilər. Həmin müəllim, nəhayət, bu gün peyda olmuşdu.\nDirektor təzə müəllimi yerləşdirmək üçün şəhərli qızın dərsinin bir hissəsini kəsib ona vermişdi. Şəhərli qız əvvəlcə bərk əsəbləşərək hədə-qorxu gəlmiş, sonra yalvar-yaxara keçmiş, lap axırda da əlacsız halda bir az ağlayıb-sıtqamış, göz yaşı axıtmışdı. Lakin bunların heç bir təsiri, xeyri olmamışdı. Direktorun qəlbində zərrə qədər mərhəmət hissi oyada bilməmişdi.\nŞəhərli qız bütün günü beləcə özündə-sözündə olmamışdı. Dərslərini birtəhər yola vermiş, sumkasını götürüb məktəbdən qaçmağı qənimət bilmişdi...\nBir tərəfə baxanda, şəhərli qız narazılığında, etirazında haqlıydı. Onsuz da bayaqdan bəri aldığı maaş da heç ürəyincə deyildi, onu düz-əməlli təmin etmirdi.\nYayın istisində kəndin toz-torpağını uda-uda, qışın soyuğunda dizəcən palçığına bata-bata hər gün şəhərdən basa-basa bu qədər yolu ölçməyinə, əzab-əziyyətinə dəymirdi. O da insandı. Hamı kimi onun da hissləri, insani ehtiyacları vardı. Hərdən bu adi, insani hisslər, ehtiyaclar heç nəyə baxmır, hər şeyi, vəzifə, peşə borcunu belə üstələyir, unutdururdu...\nİlqar sanki şokda idi. Karıxıb qalmışdı. Heç nə anlamırdı. Bu nə deməkdi? Nə olsun varıydı? Doğrudanmı, bu, İlqarın təsəvvür etdiyi, qəlbində büt kimi ucaltdığı şəhərli qızdı? İlahi, yoxsa yanılmışdı, elə şəhərli qız da onu bu gün məktəbə götürməyənlərin bir tayı idi? İnana bilmirdi!\nYox, İlqara görə, şəhərli qız hamı kimi, adi olmamalıydı! O, qarşısındakının, İlqarın da adi kənd uşağı olmadığını ilk baxışdanca görməli, duymalı, onunçün dərdiyi güllərini gö-türməli, təşəkkürünü bildirməli, kiçicik bir xoşbəxtliyi ondan əsirgəməməliydi...\nİlqar bir müddət yerindən tərpənə bilmədi. Gah əlindəki gülə baxırdı, gah da şəhərli qızın getdiyi yola. Haçandan-haçana ayaqlarını sürüyə-sürüyə geri döndü. Gedə-gedə istədi əlindəki fətirə bir dişlək vursun, amma vurmadı. Könlü tamam küsmüşdü...\nKörpünün qırağında dayanıb arxda tənbəl-tənbəl üzərək yem axtaran qazlara tamaşa etməyə başladı. Birdən əlindəki güllər, para fətir yadına düşdü. Əvvəlcə gülləri suya atdı, sonra da para fətrin bir hissəsini.\nQazlar haray-həşir salaraq qanadlarını suda şappıldada-şappıldada onları göydə qapdılar. Gülləri bir-iki dəfə dimdikləyərək yenidən suya buraxdılar.\nFətir qırığının üstündə isə əməlli-başlı dartışma, dava-mərəkə düşdü. İlqarın kənardakı qanadı sallaq qaza yazığı gəldi. Fətirin qalan hissəsini ona tərəf tulladı. Amma yoldaşları bu dəfə də qaza göz açmağa imkan vermədilər. Hamısı birdən onun üstünə cumdu. Fətir qırığını tezcə çırpışdırdılar, özünü isə suya basdılar.\nİlqarın mərhəməti şikəst qazın az qala axırına çıxacaqdı. Canını onların əlindən vay-şivənlə güclə qurtardı...\nİlqar müvəqqəti başını qatan bu qovğadan nə qandı-nə qanmadısa gözünü qıyıb şəhərli qızın arxasınca son dəfə bir də boylandı. Ancaq tozlu kənd yolunda ins-cins gözə dəymirdi. Sentyabr günəşi əvvəlki kimi yandırıb yaxırdı. İlqar dəhşətli istini sanki indicə hiss etdi. Əllərini günlük kimi başına tutaraq doqqazlarına tərəf qaçdı...


Prezidentin qərarı - Ziya Məmmədov bacarmır.. - Video » BolgeXeber.Com -Bölgələrdən xəbəriniz olsun!\nBolgeXeber.Com » Xəbərlər » Prezidentin qərarı - Ziya Məmmədov bacarmır.. - Video\nPrezidentin qərarı - Ziya Məmmədov bacarmır.. - Video\nOxunub: 4 443 Hazırda gündəmin əsas mövzularından biri nəqliyyat naziri Ziya Məmmədov və yaxınlarının ətrafında cərəyan edən hadisələrdir\nProseslərin inkişafı Ziya Məmmədovun artıq hakim komandada yerini itirdiyini göstərir. Onun nəzarət etdiyi bir çox sahələrin digər qurumlara verilməsi, qardaşının və qohumlarının seçkilərdə iştirakına qadağa qoyulması, yaxınlarının rəhbərlik etdiyi sahələrdə yoxlamaların aparılması, bəzilərilə bağlı cinayət işinin açılmasına dair məlumatlar Ziya Məmmədovun başının üzərində “qara buludların” getdikcə sıxlaşdığından xəbər verirdi.\nNazirin son aylar nəqliyyat sektoru ilə bağlı keçirilən bütün tədbirlərdən kənarda saxlanılması isə artıq onunla bağlı siyasi qərarın da verildiyini təsdiqlədi. Bu baxımdan dünən Prezident İlham Əliyevin sədrliyi ilə Nazirlər Kabinetinin 2015-ci ilin doqquz ayının sosial-iqtisadi inkişafının yekunlarına və qarşıda duran vəzifələrə həsr olunmuş iclasında Ziya Məmmədovun iştirak etməməsi təəccüblü olmadı. Sadəcə bir daha ölkə başçısının Ziya Məmmədovu yanında görmək istəmədiyinə dair mülahizələri doğruladı.\nBunun səbəbləri ilə bağlı, əlbəttə müxtəlif fikirlər, ehtimallar var. Dəqiqi yəqin ki, nə vaxtsa ortaya çıxacaq.\nAncaq dünən Prezidentin çıxışından belə bir fikir yarandı ki, Ziya Məmmədov müasir dövrün tələblərinə uyğun işini qura bilmr. Daha dəqiqi, Azərbaycan dövləti nəqliyyat sektorunun inkişafına, infrastrukturun qurulmasına böyük vəsaitlər yatırsa da, burdan gözlənilən səmərəni götürə bilmir. Bunun da bir səbəbi Nəqliyyat Nazirliyinin fəaliyyətsizliyidirsə, digər tərəfdən xarici şirkətlərə, iş adamlarına qarşı qeyri-qanuni tələblərin irəli sürülməsidir. Sitat: “İndi həm ölkələr, həm şirkətlər arasında yüklər uğrunda mübarizə, rəqabət gedir. Amma biz burada oturmuşuq, nəyisə gözləyirik. Gözləyirik ki, kimsə gəlib bizdən xahiş edəcək. Xahiş edəndə də elə şərtlər qoyulur ki, o xahiş edən üz döndərib gedir. Bu, dözülməz haldır!”\nPrezidentin çıxışından o da məlum oldu ki, Ziya Məmmədov eyni zamanda Nəqliyyat Nazirliyini bu sahədə dövlət siyasətini həyata keçirən bir orqana çevirə, nəqliyyat sahəsində fəaliyyət göstərən müxtəlif qurumların fəaliyyətini koordinasiya etmək vəzifəsini yerinə yetirə bilməyib. Nəticədə hər bir qurum öz maraqlarından çıxış edir ki, bu da xarici iş adamlarının yükdaşımada Azərbaycanı tranzit ölkə kimi seşməsinin qarşısını alır.\nSitat: “Burada vahid tarif siyasəti aparılmalıdır. Çünki bizdə Xəzər Gəmiçiliyinin, Dəmir Yolunun, limanın hərəsinin öz korporativ maraqları var. Amma bunlar ölkənin maraqları ilə uzlaşır? Yox, uzlaşmır! Dövlətin maraqları bu dəhlizi elə etməkdir ki, daha yükü göndərənin başı ağrımasın, daha 10, 20 ünvana getməsin, bunu elektron yollarla, e-maillə, müasir üsullarla həll etsin”.\nDövlət başçısının şəhər nəqliyyatında “BakuBus”un fəaliyyətini genişləndirməsinin zəruriliyini bəyan etməsi onun Ziya Məmmədovun nəzarətində olan bu sahədən də narazılığını ortaya qoydu.\nBir sözlə, dövlət başçısı açıq mətnlə Ziya Məmmədovun bu gün nəqliyyat naziri kimi üzərinə düşən vəzifələri icra edə bilmədiyini bəyan etdi. Prezident bu sahədə çox ciddi koordinasiya işləri aparılmalı olduğunu və bununla bağlı yaxın vaxtlarda ona konkret təkliflər veriləcəyini dedi. Böyük ehtimalla, bu təkliflərin müəllifi də yeni nəqliyyat naziri olacaq. Buna görə artıq əminliklə demək olar ki, Ziya Məmmədov getdi!\nPrezidentin nəqliyyat sektoru ilə bağlı çıxışının həm mətnini, həm də video variantını təqdim edirik:\n“Mən giriş sözümdə qeyd etdim ki, nəqliyyat sektoru gələcək inkişafımız üçün çox mühüm əhəmiyyət kəsb edir. Həm Şimal-Cənub, həm Şərq-Qərb nəqliyyat dəhlizləri Azərbaycanın ərazisindən keçməlidir. Bu gün Azərbaycan ərazisindən yük daşımaları aparılır, ancaq bəzi hallarda yüklərin həcmi azalır. Bunun obyektiv səbəbləri var. İndi biz onu da qeyd etməliyik. İndi dünyada böhran yaşanır, həm Asiyada, həm Avropada, ümumiyyətlə, iqtisadi fəallıq böyük dərəcədə aşağı düşüb. Asiya, Avropa bizim ərazimiz vasitəsilə ticarət aparır. Ona görə, obyektiv səbəblər də, subyektiv səbəblər də var.\nBiz son vaxtlar şəhər nəqliyyatı ilə bağlı çox ciddi addımlar atmışıq. Yeni şirkət yaradılıbdır. “BakuBus” avtobusları ən yüksək səviyyəyə malikdir. Dünyanın bəlkə də ən gözəl, ən müasir avtobuslarıdır. Bunu da biz etmişik ki, insanlar ictimai nəqliyyatdan rahat istifadə etsinlər. Hesab edirəm ki,“BakuBus”ın fəaliyyəti genişləndirilməlidir . Çünki indi digər xidmətlərlə müqayisədə əlbəttə ki, insanlar “BakuBus”a üstünlük verir. Ona görə, hesab edirəm ki, gələn ilin dövlət büdcəsində də yeni avtobusların alınması üçün müəyyən vəsait nəzərdə tutulmalıdır. Biz hər il əlavə avtobuslar almaqla “BakuBus”ın fəaliyyətini daha da genişləndirə bilərik.”(azpolitika.info)


Bakı Apellyasiya Məhkəməsi sökülməsinə qərar verilən məscidin qarşılıqlı iddia tələbini icraata qəbul etməyib - Trend.Az\nBakı Apellyasiya Məhkəməsi sökülməsinə qərar verilən məscidin qarşılıqlı iddia tələbini icraata qəbul etməyib\nCəmiyyət Materials 10 Fevral 2009 13:23\nAzərbaycan, Bakı, 10 fevral / Trend , müxbir K.Zərbalıyeva/ Bakı Apellyasiya Məhkəməsi Yasamal rayon Dini İcmasının qarşılıqlı iddia tələbini icraata qəbul etməkdən imtina edib.\nDini icmanın nümayəndəsi vəkil Muxtar Mustafayev çərşənbə axşamı Trend -a bildirib ki, məhkəmə qarşılıqlı iddia tələbinin Yasamal rayon məhkəməsində işə baxılarkən verilməli olduğunu əsas gətirərək, iddianı icraat götürməyib.\nVəkil bildirib ki, Dini İcmanın rəhbəri Mir Valeh Mövsümovun adından verilən qarşılıqlı iddiada məscidin layihəsinin Bakı Şəhər İcra Hakimiyyəti və Yasamal rayon İcra Hakimiyyəti tərəfindən təsdiq edilməsindən imtinanın qanunsuz hesab olunması və layihənin təsdiq edilməsinin məcbur edilməsi tələb olunur.\nMustafayevin sözlərinə görə, Yasamal rayon məhkəməsində qarşılıqlı iddaia ərisəsinin verilməsinə imkan verilmədiyindən, onlar bu iddianı Bakı Apellyasiya Məhkəməsində qaldırmalı olub.\nBakı Apellyasiya Məhkəməsinin qarşılıqlı iddia ərizəsini icraata qəbul etməkdən imtina etməsi barədə qərardan Dini İcma Ali Məhkəməyə kasasiya şikayəti verəcək.\nQafqaz Müsəlmanları İdarəsi (QMİ) qanunsuz tikildiyi iddia olunan Məhəmməd Peyğəmbər məscidinin sökülməsi ilə razı deyil.\nMəscidin nümayəndələri Avropa Şurasının baş katibi Terri Devisə müraciət edərək Məhəmməd Peyğəmbər Məscidinin sökülməməsinə yardımçı olmasını xahiş ediblər.\nDevis onların məktubuna cavab olaraq bildirib ki, məscidin sökülməsi ilə bağlı mübahisənin ölkə qanunvericiliyi çərçivəsində həllinə tərəfdardır və bu məsələ onun təmsil etdiyi qurumun səlahiyyətində deyil.


Elanın kodu: 304187\nTECILI: Xetai Rayonu-Hezi Aslanov metrosunun yaxinliqinda, Kapital Bankla uz-uze olan 5 mertebeli Binanin arxasindaki Binada, 5 Mertebeli Binanin 4-cu Mertebesinde 4 otaqli 80 kv/m sahesi olan Menzil satilir. Minski proyektidir, Orta bloktur, Merkezi istilik sistemidir, Sened kupca-CIXARIS.. Binanin heyetinde usaqlarin oynamasi ucun park var, Butun infrastrukturlar hamsi yaxinliqda yerlesir. Menzil sekilde gorulen kimidir. Xahis edirem ciddi sexsler narahat etsin. Elave melumat ucun elaqe + whatsapp var nomrede.


Xudaferin.eu turizm.fins.az-a istinadən azərbaycanlıların Avropada vizasız gedə biləcəkləri ölkələrə səyahət qiymətlərini təqdim edir.\nPaytaxt Skopyeyə səfər zamanı şəhərin müasir tikililəri ilə yanaşı, tarixi yerlər ilə də tanış olmaq olar. Belə ki, paytaxt Skopyedə Makedoniya meydanı, daş körpü, döyüşçü abidəsi, saat qülləsi - “Saat Kula”ya da tamaşa etmək mümkündür. Bundan başqa, Skopye qalası və qədim Çarşiya bazarına da tamaşa etmək olar. Skopyeyə gediş-gəliş aviabileti 800 manatdan bir qədər baha başa gələcək.


Cosworth və Aston Martin FİA ilə danışıqlara başlayıblar | Formula1 Azərbaycanda\nMühərriklərlə bağlı yeni reqlament haqqında danışıqlar pərdə arxasında fəal şəkildə davam edir. Müzakirələrdə FİA və FOM-un nümayəndələri və aparıcı avtoistehsalçılar iştirak edirlər. Onların arasında Formula1-də çıxış etməyənlər də var.\n06 İyul 2017, 11:40\nF-1.az xəbər verir ki, növbəti görüş iyulun 4-də baş tutub. Yığıncaqda Cosworth şirkəti Aston Martin-lə konsorsium halında iştirak edib. Reqlamentin gələcəyi barədə müzakirələrə qoşulan istehsalçıların ümumi sayı 13-ə çatıb. Cosworth və Aston Martin-lə yanaşı, Mercedes, Ferrari, Renault, Honda, Alfa Romeo, Audi, Porsche, McLaren Automotive, İlmor, Zytek Automotive və Magneti Marelli şirkətlərinin nümayəndələri də toplantıda iştirak ediblər.\nNövbəti görüşün sentyabrın 21-də baş tutacaq FİA-nın Avtoİdman üzrə Ümumdünya Şurasının iclasından əvvəl keçirilməsi nəzərdə tutulub. Məhz bu görüşdə 2021-ci ilin texniki reqlamentinin müəyyən edilməsi gözlənilir. Bunun üçün FİA-nın nümayəndələri – texniki direktor Martsin Budkovski və güc qurğuları şöbəsinin rəhbəri Fabris Lom yuxarıda qeyd etdiyimiz 13 iştirakçı ilə ayrılıqda müzakirələr aparacaqlar.\nTexniki tənəzzülün olmayacağı artıq müəyyənləşib. Hibrid texnologiyası davam etdiriləcək, amma elementlərin nisbəti dəyişəcək. Bu günün əsas konsepsiyası ikiqat turbinə keçmək, MGU-K generatorunu gücləndirmək və MGU-H generatorundan imtina etməkdir – bu dəyişikliklər nəticəsində motorların səsi və gücü artacaq, xərcləri isə azalacaq.\nMGU-H ləğv olunarsa, yanacaq sərfiyyatı artacağı üçün yanacaq limiti məsələsinə yenidən baxılması planlaşdırılır. Bu, Formula1-də ekoloji mühərriklərdən istifadə edilməsi fikrinə ziddir, lakin hələlik bu amil ikinci plana keçirilib. Belə ki, “yaşıl” texnologiya heç WEC seriyasında da marağı artırmayıb – hazırda LMP1 kateqoriyasında cəmi iki komanda iştirak edir…\nNəticədə, yekun qərar bu il verilə bilər, lakin yeni motorlara keçid 2021-ci ildən sonra baş verəcək – o vaxta qədər motorlarla bağlı mövcud reqlamentin dəyişdirilməyəcəyi barədə saziş var…\nAston Martin, Cosworth, FIA, FIA World Motor Sport Council\n21, May - 10:243351\nCosworth moroçuları Aston Martin-lə tərəfdaş olmaq istəyirlər?


Energetika nazirinin müavini Albaniyada Beynəlxalq Enerji Xartiyasının baş katibi ilə görüşüb\nAlbaniyada iyunun 13-də keçirilmiş Beynəlxalq Enerji Xartiyası Forumu çərçivəsində Energetika nazirinin müavini Samir Vəliyev qurumun baş katibi Urban Rusnak ilə görüşüb. Görüşdə Beynəlxalq Enerji Xartiyası ilə əməkdaşlıq, o cümlədən ölkəmizdə energetika sektorunda islahatların sürətləndirilməsi istiqamətində görülən işlər və xartiyanın dəstəyi ilə hazırlanan layihələr ətrafında fikir mübadiləsi aparılıb. Həmçinin, cari ilin oktyabrında Bakıda keçirilməsi nəzərdə tutulan Beynəlxalq Enerji Xartiyası Forumu və 2020-ci ildə Azərbaycanın Beynəlxalq Enerji Xartiyası Konfransına sədrliyindən irəli gələn məsələlər müzakirə edilib.\nQeyd edək ki, nazir müavini Samir Vəliyev Forumun iclasında da iştirak edib və “Enerji diversifikasiyası, bərpa olunan enerji və enerji səmərəliliyi” mövzusunda çıxış edib. Nazir müavini çıxışında hazırda dünyada enerjiyə tələbatın ödənilməsi zamanı üzləşilən ekoloji və enerji təhlükəsizliyi kimi çağırışların enerji diversifikasiyası, bərpa olunan enerji və enerji səmərəliliyi kimi məsələləri aktuallaşdırdığını qeyd edib. Azərbaycanın hər üç istiqamət üzrə siyasətini diqqətə çatdırıb. Bildirilib ki, Azərbaycanın təşəbbüsü ilə reallaşan enerji layihələri karbohidrogenlərin ixrac marşrutlarının diversifikasiyasını və tərəfdaşlarımızın enerji təhlükəsizliyini təmin edib. Xəzər dənizini Qara dəniz, Aralıq dənizi ilə neft kəmərləri ilə birləşdirən Bakı-Tbilisi-Ceyhan, Bakı-Tbilisi-Ərzrum neft-qaz kəmərləri və hazırda yekunlaşmaqda olan Cənub Qaz Dəhlizi dünyanın enerji təhlükəsizliyi, enerji şaxələndirilməsi siyasətinə Azərbaycanın töhfələridir.\nSamir Vəliyev energetika sektorunda islahatlar prosesinin bir hissəsi kimi bərpa olunan enerji və enerji səmərəliliyi sahələri üzrə həyata keçirilən kompleks tədbirlərdən də bəhs edib. Yaxın illərdə külək, günəş və bioenerji üzrə yeni enerji güclərinin istifadəyə verilməsi, bərpa olunan enerjinin ümumi enerji balansındakı həcminin artırılması, elektrik enerjisinin istehsalında şaxlənmənin təmin edilməsi və özəl investisiyanın cəlbi istiqamətində hazırlanan yeni qanun və qaydalar haqqında ətraflı məlumat verilib: “Bərpa olunan enerji və enerji səmərəliliyi kimi sahələr bizim üçün yenidir, amma xarici şirkətlərlə, beynəlxalq qurumlarla möhkəm tərəfdaşlığa əsaslanan əməkdaşlıq təcrübəmiz kifayət qədərdir. Bu təcrübə bərpa olunan enerji və enerji səmərəliliyi ilə bağlı hədəflərimizə, ümumilikdə energetika sektorunda islahatların uğurla həyata keçirilməsinə kömək edəcəkdir”, deyə nazir müavini əlavə edib.


İstanbulda terror, 10 ölü (YENİLƏNİB, VİDEO) - Azadliq Xeber\nİlkin məlumata görə, yarlılar arasında Almaniya, Norveç və Perudan olan turistlər var.\nOnların ümumi sayı 11-dir. Onların yerləşdirildikləri xəstəxanalar aşağıdakılardır:\nTəssüf ki, ölüm faktı qeydə alınıb. Onların yerli və əcnəbi olduqları bir saat içində açıqlanacaq. Ölənlərə Allahdan rəhmət, yaralananlara şəfa diləyirəm”.


1-ci doza vaksin vurduranların NƏZƏRİNƏ! - məhdudiyyətlər olacaq - RƏSMİ\n1-ci doza vaksin vurduranların NƏZƏRİNƏ! - məhdudiyyətlər olacaq - RƏSMİ\nBəzən insanlar COVID-19 pasportu ilə ilk dozanın vurulması zamanı verilən vəsiqəni səhv salırlar. Bu gündən etibarən isə fəaliyyətinə icazə verilən müəyyən sahələr (iri ticarət və ictimai iaşə obyektləri) var ki, COVID-19 pasportu olmayanalar həmin yerlərə buraxılmayacaq.\nBAKU.WS xəbər verir ki, Azərbaycan Respublikasının Daxili İşlər Nazirliyinin Mətbuat xidmətinin şöbə rəisi Elşad Hacıyev “İctimai Tv”yə müsahibəsi zamanı insanlar arasında çaşqınlıq yaradan birinci və ikinci doza vaksin məsələsinə aydınlıq gətirib.\n“Əhali arasında çaşqınlıq yaranmasın. Nazirlər Kabinetinin normasında vaksinin birinci və ikinci dozası haqqında ayrı-ayrı istisna yoxdur. Burada COVID-19 pasportundan söhbət gedir. Hər iki dozanı etdirən şəxs vaksinasiyadan keçmiş hesab olunur. Yalnız iki doza mövcud olduğu halda onun pasportu keçərli hesab edilir.\nMaşın nömrələri İlham Əliyev BBC telekanalına müsahibə verib - VİDEO İlham Əliyev Türkiyənin “Haber Türk” telekanalına müsahibə verib - YENİLƏNİB - VİDEO Jurnalistlər "İlin mətbuat xidməti"ni seçdi - SORĞU İlham Əliyevdən YENİ VACİB QƏRAR Əmək pensiyaları ilə bağlı yeni qaydalar təsdiqləndi\nТеги: covıd-19 pasport


Palitra qəzetiKarrar-Bağman-Böyük Kəngərli avtomobil yolu yenidən qurulur\nKarrar-Bağman-Böyük Kəngərli avtomobil yolu yenidən qurulur\nTarix: 13.03.2017 | Saat: 19:24:00 | E-mail | Çapa göndər\nKürdəmir rayonu Karrar-Bağman-Böyük Kəngərli avtomobil yolu yenidən qurulur.\n“Azəravtoyol” ASC-dən verilən məlumata görə, bu il kənd və qəsəbələrarası avtomobil yollarının inşası ilə bağlı nəzərdə tutulan bütün layihələr uğurla icra olunur: ”Dövlət başçısının tapşırığına əsasən “Azəravtoyol” ASC bu məqsədlə bütün qüvvəsini səfərbər edib. Sözügedən layihələrdən biri Kürdəmir rayonu Karrar-Bağman-Böyük Kəngərli kəndlərarası avtomobil yolunun yenidən qurulması layihəsidir. Kəndlərarası avtomobil yolunun yenidən qurulması işləri “Azəravtoyol” ASC-nin rəhbərliyinin nəzarəti altında texnoloji ardıcıllığa riayət edilməklə və yüksək keyfiyyətlə aparılır”.\nYenidənqurma işləri nəticəsində xüsusən payız-qış mövsümündə torpaq və çınqıl örtüklü yolla hərəkətdə yaşanan problemlər tam olaraq aradan qaldırılmış olacaq. Həmçinin yol boyu yaşayan vətəndaşların Bakı-Ələt-Qazax-Gürcüstan Respublikası ilə dövlət sərhədi avtomobil yoluna rahat və maneəsiz çıxış əldə etməklə, yük və sərnişin daşımasının xeyli asanlaşması nəzərdə tutulub. Bu isə öz növbəsində insanların yetişdirdikləri məhsulları rahat şəkildə daşıması ilə sözügedən ərazidə kənd təsərrüfatının inkişafına gətirib çıxaracaq.\n4-cü texniki dərəcəyə uyğun yenidən qurulan Karrar-Bağman-Böyük Kəngərli avtomobil yolunun ümumi uzunluğu 34 km, mövcud eni 6 metr təşkil edir .\nHazırda ərazidə 10 metr enində yol yatağının və yol əsasının tikintisi işləri aparılır. Yenidən qurulan yolun hərəkət hissəsinin eni layihə çərçivəsində 6 metr, çiyinlərin eni isə 2 metr təşkil edəcək. Tikintisi aparılan yol 2 hərəkət zolağından ibarət olacaq.\nTorpaq işləri bitdikdən sonra yolun 200 min m2-dan çox sahəsinə 2 qat olmaqla yeni asfalt-beton örtüyünün döşənməsi planlaşdırılır. Eyni zamanda tikinti işləri çərçivəsində avtomobil yolunun altından suların ötürülməsi, əkin sahələrinin suvarılması üçün 11 ədəd suötrücü boruları quraşdırılması işləri də aparılacaq.\nBundan başqa, yol üzərində yerləşən 2 ədəd avtomobil körpüsünün də əsaslı şəkildə təmiri nəzərdə tutulub. Hər iki körpünün uzunluqları 60 metr, hərəkət hissələrinin eni isə 5-6 metr təşkil edir.\nTikinti işləri bitdikdən sonra yolda avtonəqliyyat vasitələrinin hərəkətinin normal təşkili üçün zəruri olan yerlərdə yol nişanları quraşdırılacaq, yolçizgi və yolgöstərici xətlərinin çəkilişi işləri aparılacaq.\nQeyd edək ki, yenidənqurma işləri Azərbaycan Respublikası Prezidentinin 2017-ci il 13 yanvar tarixli 2607 N-li sərəncamı ilə təsdiq edilmiş 2017-ci il Dövlət büdcəsi dövlət əsaslı vəsait qoyuluşu (investesiya xərcləri) xərcləri hesabına aparılır.